Mehrmois oi Jahr wern klassische Konzerte in da St.-Moriz-Kira duach den Coburger Bachchor veranstalt'. Außerdem werd Ende Juli des Schloßplatzfest, des si ois "Greßte Party in Nordbayern" bezeichnet, zwischn Ehrenburg und Landestheater gefeiert. Auf da Freifläche Anger findn im Friahjahr des Friahlingsfest und aa Anfang August des Voglschiaßn (Schützenfest) statt. Des werd duach de Schützengesellschaft Coburg 1354 e. V. vaanstalt' und håt an hohen Bsuachagrad. Nem dem Weihnachtsmarkt im Dezember findn no weiterne traditionelle Märkte statt. Da Coburger Flohmarkt, der si zwoamoi im Jåhr üba des gesamte Innenstådgebiet erstreckt, dauert vom Samstagamd bis Sunntag. Erstmois is im Jåhr 2006 da Coburger Kloßmarkt veranstaltet. Außerdem findn alle zwoa bis drei Jåhr de Johann-Strauß-Musiktage und da Internationale Gesangswettbewerb Alexander Girardi in Coburg statt. Damit mecht de Ståd an den Walzakenig erinnern, der 1887 Coburger Biarga worn is. De letzten Musiktag san vom 19. Juni bis 2. Juli 2006 veranstaltet. Seit 2002 findt im Juli auf da Veste aa de "Zeitreise", oane da greßten deitschn "Living History"-Veranstaltungen, in Zusammenarbeit mit de Kunstsammlungen statt. Mehr ois 100 Darstellar zoang thematisch Ausschnitte aus dem Lem vergangener Zeitn mit historischer Genauigkeit und ergänzen so des "Ausstellungstück" Veste und de Exponate da Kunstsammlungen und fülln sie mit Lem.